rejauldu/bengali-wikipedia huggingface dataset:
গোল্ডেন এম্পেরর(বৈজ্ঞানিক নাম: Dilipa morgiana (Westwood)) যার মূল শরীর হলদে বাদামী বর্ণের এবং ডানা দুটিতে সোনালী বাদামী বর্ণ দেখা যায়। এরা মাঝারী আকারের প্রজাপতি এবং নিমফ্যালিডি পরিবার এবং আপাটুরিনি উপগোত্রের সদস্য।ভারতএ এই প্রজাতির অধীনে কোন উপ-প্রজাতি তালিকাভুক্ত নেই। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ১ এর তালিকার অন্তর্ভুক্ত।   আকার  প্রসারিত অবস্থায় গোল্ডেন এম্পেরর এর ডানার আকার ৭০-৮০ মিলিমিটার দৈর্ঘ্যের হয়।   বিস্তার  এই প্রজাতি ভারত এর জন্মু কাশ্মীর থেকে অরুণাচল প্রদেশ, নেপাল, ভুটান এবং মায়ানমারChoi, J. B., Win, N. Z., Han, G. Y., Choi, E. Y., Park, J., & Park, J. K. (2021). Checklist of the family Nymphalidae (Lepidoptera: Papilionoidea) from Myanmar. Journal of Asia-Pacific Biodiversity, 14(4), 544-556. এর বিভিন্ন অঞ্চলে দেখা যায়।   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:১৮৫০-এ বর্ণিত প্রজাপতি
ডাঃ শাহলা খাতুন বাংলাদেশের একজন খ্যাতিমান চিকিৎসক।  চিকিৎসা শাস্ত্রে অসামান্য অবদানের স্বীকৃতি স্বরূপ তিনি জাতীয় অধ্যাপক হিসেবে নিযুক্ত হন।  জন্ম ও বংশ শাহলা খাতুন সিলেটে জন্মগ্রহণ করে। তাঁর বাবা আবু আহমদ আব্দুল হাফিজ উকিল মিঞা ছিলেন নিখিল ভারত মুসলিম লীগের সিলেট শাখার অন্যতম প্রতিষ্ঠাতা এবং সিলেট গণভোট ও পাকিস্তান আন্দোলনের সাথে জড়িত ছিলেন। তাঁর মা সৈয়দা শাহার বানু চৌধুরী ছিলেন বাংলা ভাষা আন্দোলনের অন্যতম নেত্রী এবং সুফী কবি সৈয়দ আশহর আলী চৌধুরীর নাতনী। তাঁর দাদা খান বাহাদুর আব্দুর রহীম ছিলেন রায়নগরের মুন্সী আব্দুল কাদের ও মতি বিবি বিনতে মুহম্মদ উজায়েরের ছেলে। তাঁদের আদিবাড়ি ছিল দর্জিপাড়ায়, পরে সোনারপাড়া থেকে মোখতার খাঁন কিরমানী মহল্লায় চলে যান। তাঁর দাদী হাফিজা বানু ছিলেন পাঠানটুলার আব্দুল কাদেরের মেয়ে, মৌলভী আব্দুল করীমের ভাতিজি এবং শিক্ষামন্ত্রী আব্দুল হামীদের বোন। তাঁর ১৪ ভাইবোনের মধ্যে রয়েছে পররাষ্ট্রমন্ত্রী এ কে আব্দুল মোমেন এবং সাবেক অর্থমন্ত্রী আবুল মাল আবদুল মুহিত।মুহিত আগের চেয়ে ভালো আছেন, জানালেন ভাই মোমেন, বিডিনিউজ টুয়েন্টি ফোর ডটকম, ৫ আগস্ট ২০২১‘জীবনটা নিয়ে আমি সন্তুষ্ট’, প্রথম আলো, ২৫ জানুয়ারি ২০১৭   পেশা  শাহলা খাতুন একজন স্ত্রীরোগ বিশেষজ্ঞ। ২০০৮ সালে তত্ত্বাবধায়ক সরকার তৎকালীন সাবেক প্রধানমন্ত্রীকে কারাগারে পাঠালে তিনি প্রধানমন্ত্রী শেখ হাসিনার পরীক্ষা করেন ।  তিনি বাংলাদেশ সরকারের জাতীয় অধ্যাপক পদে ভূষিত হন।  তিনি ঢাকা মেডিকেল কলেজে পড়াশোনা করেছেন ।    তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:বাংলাদেশের জাতীয় অধ্যাপক বিষয়শ্রেণী:অপর্যালোচিত অনুবাদসহ পাতা বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:সিলেটের ব্যক্তি বিষয়শ্রেণী:বাংলাদেশী স্ত্রীরোগ বিশেষজ্ঞ
থাম্ব| স্টেইনলেস স্টিলের পায়ূ হুক পায়ু হুক বা অ্যানাল হুক বা অ্যাস হুক হল একটি যৌন খেলনা, প্রায়শই দেখতে মাছের বড়শির মতো, যা পায়ুপথে যৌন অনুপ্রবেশ বা অন্যান্য যৌন কার্যকলাপের উদ্দেশ্যে নকশা করা। পায়ু হুক অনেকগুলি উপকরণ থেকে তৈরি করা যেতে পারে, যদিও স্টেইনলেস স্টীল সবচেয়ে সাধারণ। তাদের নকশা সাধারণত একটি বাঁকা ধাতব বার, যার এক প্রান্তে একটি ধাতব বল এবং অন্য দিকে একটি রিং থাকে।   মলদ্বারে অনুপ্রবেশের উদ্দেশ্যে তৈরি অন্যান্য খেলনাগুলির বিপরীতে, যেমন ডিলডো এবং অ্যানাল বিডস, অ্যানাল হুকগুলি সর্বজনীনভাবে স্টেইনলেস স্টিলের মতো অনমনীয় উপাদান দিয়ে তৈরি করা হয় এবং ভুলভাবে ব্যবহার করা হলে এটি সহজেই আঘাতের কারণ হতে পারে।    তথ্যসূত্র   বিষয়শ্রেণী:পায়ু যৌন খেলনা বিষয়শ্রেণী:অপর্যালোচিত অনুবাদসহ পাতা
right|100px|গুয়াশ পদ্ধতিতে আঁকা মণিপুরী নাচ  জলরঙের এক পরিবর্তিত রূপ, যাতে রঙের মধ্যে, চকের গুঁড়ো জাতীয় অস্বচ্ছ জিনিস মেশাবার ফলে জলরঙের সূক্ষ্ম রঙ্গককণিকা-জনিত স্বচ্ছতার পরিবর্তে অনচ্ছ পুরু রং হয়। ফলে জলরঙ দিয়েও তেলরঙের মত "ফিনিশিং" কাজ সহজে হয়। অতীতে চকের গুঁড়োর বদলে ডিমের কুসুম মেশানো হত এবং পদ্ধতিটির নাম ছিল টেম্পেরা(:en:tempera), এখন বাজারের তৈরি গুয়াশ যেমন "পোস্টার কালার" তার স্থান নিয়েছে।   জলরঙের সঙ্গে পদ্ধতিগত পার্থক্য   জলরঙের স্বচ্ছতার জন্য গাঢ় রঙকে হাল্কা রঙ দিয়ে ঢাকা সম্ভব নয়- এজন্য সবথেকে হাল্কা রঙ দিয়ে শুরুকরে ক্রমান্বয়ে গাঢ়তর রঙের প্রলেপ দেওয়া হয়।গুয়াশ বা টেম্পেরার অস্বচ্ছতার সুবিধে হল বিভিন্ন রঙ যে কোন ক্রমপর্যায়ে লাগানো যায়।   জলরঙে কাগজের সাদা রঙ একবার ঢেকে ফেললে তা ধুয়ে কিছু হাল্কা করা গেলেও একবার করা ভুল পুরো নিষ্কলুষ করা অসম্ভব। গুয়াশ বা টেম্পেরায় তা সহজেই করা যায়।  জলরঙ শুকালেও ঔজ্জ্বল্য অনেকটাই বজায় থাকে, কিন্তু গুয়াশ শুকালেও ঔজ্জ্বল্য অনেকটাই কমে যায়।   তেলরঙের সঙ্গে তুলনা  তেলরঙের অধিকাংশ পদ্ধতিগত সুবিধা গুয়াশ পদ্ধতিতে আছে। তদুপরি জলরঙের দুই গুণ- তেলরঙের মত শুকাতে দেরি লাগে না এবং সরঞ্জাম (যেমন ক্যানভাসের বদলে কাগজ) দামে সস্তা-গুয়াশ পদ্ধতিতেও আছে। অর্থাৎ জল ও তেল রঙের দ্বয়ী সুবিধা এই পদ্ধতিতে বিদ্যমান।  বিষয়শ্রেণী:অঙ্কনপদ্ধতি বিষয়শ্রেণী:জলরঙ বিষয়শ্রেণী:রং করার উপাদান
শেঠ সুরজমল জালান গার্লস কলেজ হল ভারত রাষ্ট্রের পশ্চিমবঙ্গ রাজ্যের কলকাতা শহরের একটা  প্রাক-স্নাতক মহিলা কলেজ। ১৯৫৪ খ্রিস্টাব্দে স্বনামধন্য শিল্পপতি এবং এই কলেজের প্রতিষ্ঠাতা প্রেসিডেন্ট আনন্দলাল জালান কর্তৃক এই কলেজ প্রতিষ্ঠিত হয়। ১৯৩৮ খ্রিস্টাব্দের ১৫ অগস্ট প্রতিষ্ঠিত শেঠ সুরজমল জালান ট্রাস্ট নামে এক সমাজসেবী সংস্থা এই কলেজ পরিচালনা করে। এই কলেজে কেবলমাত্র কলাবিদ্যা এবং বাণিজ্য  বিষয়ে পাঠক্রম চালু আছে। এটা কলকাতা বিশ্ববিদ্যালয় কর্তৃক অধিভুক্ত কলেজ।   বিভাগসমূহ    কলাবিদ্যা ও বাণিজ্য  পাঠক্রম ও সময়: কলকাতা বিশ্ববিদ্যালয় অনুমোদিত ১+১+১ নিয়মে সাম্মানিক এবং সাধারণ পাঠক্রমে কলাবিদ্যা ও বাণিজ্য বিভাগে পঠন-পাঠন চালু আছে এই কলেজে। পঠন-পাঠনের সময় হল সকাল ৭.৩০ থেকে দুপুর ১টা। পাঠদানের বিষয়সমূহ নিম্নরূপ:   বাংলা   ইংরেজি   সংস্কৃত   হিন্দি   ইতিহাস   ভূবিজ্ঞান   রাষ্ট্রবিজ্ঞান   দর্শন   অর্থনীতি   শিক্ষা   বাণিজ্য    স্বীকৃতি  শেঠ সুরজমল জালান কলেজ বিশ্ববিদ্যালয় মঞ্জুরি কমিশন (ইউজিসি) কর্তৃক স্বীকৃত।Colleges in WestBengal, University Grants Commission এটা জাতীয় মূল্যায়ন ও প্রত্যয়ন পরিষদ (এনএএসি) দ্বারা স্বীকৃত এবং বি+ গ্রেড প্রাপ্ত, বর্তমানে এই স্বীকৃতির মেয়াদ শেষ হয়ে গিয়েছে।    আরো দেখুন    কলকাতা বিশ্ববিদ্যালয় কর্তৃক অনুমোদিত কলেজগুলির তালিকা   ভারতের শিক্ষা ব্যবস্থা  পশ্চিমবঙ্গে শিক্ষা   তথ্যসূত্র    বহির্সংযোগসমূহ    শেঠ সুরজমুল জালান বালিকা কলেজ   বিষয়শ্রেণী:কলকাতার বিশ্ববিদ্যালয় ও কলেজ বিষয়শ্রেণী:১৯৫৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:১৯৫৪-এ পশ্চিমবঙ্গে প্রতিষ্ঠিত বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:পশ্চিমবঙ্গের মহিলা বিশ্ববিদ্যালয় ও কলেজ
মনিকা পিডারসেন একজন ডেনিশ গায়িকা সিনফোনিয়া ব্যান্ডের ও সাবেক গায়িকা নরওয়েজিয়ান গোথিক মেটাল ব্যান্ড সাইরেনিয়ার।তিনি কিছু কিছু ব্যান্ডে অতিথি গায়িকা হিসেবেও কাজ করেন।  ডিস্কোগ্রাফি   সিনফোনিয়া ব্যান্ডের সাথে   হোয়েন দ্যা টাইড ব্রেকস (২০০০)  দ্যা ডিভাইন ডিশারমনি (২০০২)  সাইলেন্স (ইপি) (২০০৫)  সাইরেনিয়া ব্যান্ডের সাথে   নাইন ডেস্টিনিস এ্যান্ড আ ডাউন ফল (২০০৭)  একক   মাই মাইন্ডস আই  মিউজিক ভিডিও   মাই মাইন্ডস আই  দ্যা আদার সাইড  তথ্যসূত্র    বহিঃসংযোগ         বিষয়শ্রেণী:১৯৭৮-এ জন্ম বিষয়শ্রেণী:ডেনীয় কণ্ঠশিল্পী বিষয়শ্রেণী:জীবিত ব্যক্তি
ভেরোনিকা সের্হিয়িভনা মারচেঙ্কো (; জন্ম: ৩ এপ্রিল ১৯৯৩; ভেরোনিকা মারচেঙ্কো নামে সুপরিচিত) হলেন একজন ইউক্রেনীয় তীরন্দাজ, যিনি ইউক্রেনের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  ২০১৪ সালে তীরন্দাজীতে অভিষেক করা মারচেঙ্কো ইউক্রেনের হয়ে ২০১৬, ২০২০ এবং ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন ভেরোনিকা সের্হিয়িভনা মারচেঙ্কো ১৯৯৩ সালের ৩রা এপ্রিল তারিখে ইউক্রেনের কিয়েভে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন মারচেঙ্কো ইউক্রেনের প্রতিনিধি হিসেবে ২০২৪ গ্রীষ্মকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি তীরন্দাজীতে মহিলাদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ২১টি ১০ পয়েন্ট অর্জন করে সর্বমোট ৬৫৭ পয়েন্ট নিয়ে তিনি ২৫তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৪০তম স্থান অধিকারী চীনা তাইপেইয়ের লি ৎসাই-চির মুখোমুখি হয়েছিলেন, যেখানে তিনি ৬–৪ সেট পয়েন্টের ব্যবধানে জয়লাভ করে পরবর্তী পর্বে উত্তীর্ণ হয়েছিলেন। অতঃপর ৩২ জনের পর্বে আলেহান্দ্রা ভালেনসিয়ার কাছে ৬–৪ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  অন্যদিকে তিনি এবং মিখাইলো উসাচ একত্রে মিশ্র দলগত প্রতিযোগিতায় অংশগ্রহণ করেছিলেন। তারা র‍্যাঙ্কিং পর্বে ৪৩টি ১০ পয়েন্ট অর্জন করে সর্বমোট ১৩০৮ পয়েন্ট নিয়ে ২১তম স্থান অধিকার করেছিল।  তথ্যসূত্র  বহিঃসংযোগ     বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:ইউক্রেনীয় নারী তীরন্দাজ বিষয়শ্রেণী:ইউক্রেনের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ বিষয়শ্রেণী:২০২০ গ্রীষ্মকালীন অলিম্পিকের তীরন্দাজ বিষয়শ্রেণী:২০১৬ গ্রীষ্মকালীন অলিম্পিকের তীরন্দাজ বিষয়শ্রেণী:২০১৫ ইউরোপিয়ান গেমসের তীরন্দাজ বিষয়শ্রেণী:২০১৯ ইউরোপিয়ান গেমসের তীরন্দাজ বিষয়শ্রেণী:তীরন্দাজীতে ইউরোপিয়ান গেমসের পদক বিজয়ী
বিলাসী অপরাজেয় কথাশিল্পী শরৎচন্দ্র চট্টোপাধ্যায় রচিত একটি ছোটগল্প।http://www.daily-sun.com/printversion/details/335823/2018/09/14/An-Insight-Into-Sarat-Chandra%E2%80%99s-Depiction-Of-Dynamic-Womenhttps://www.freepressjournal.in/weekend/stories-from-saratchandra-innocence-and-reality-by-saratchandra-chattopadhyay/1262400https://www.outlookindia.com/website/story/in-the-darkness-of-prejudice/296144  কাহিনি সংক্ষেপ গল্পটি বলা হয়েছে 'ন্যাড়া'র জবানবন্দিতে। ন্যাড়ার সাথে পড়ত মৃত্যুঞ্জয়। মৃত্যুঞ্জয়কে আজীবন সবাই থার্ড ক্লাসে পড়তে দেখেছে। তাকে কেউ ফোর্থ ক্লাসে উঠতে দেখে নি। তার সেকেন্ড ক্লাসে পড়ার ইতিহাসও জানা যায় না। তার আপন বলতে কেউ ছিল না, শুধু এক খুড়ো ছাড়া। খুড়োর কাজ ছিল ভাইপোর বিরুদ্ধে হরেক রকম দুর্নাম রটানো।  মৃত্যুঞ্জয় নিজে রান্না করে খেত। তার বাড়ি সংলগ্ন আমবাগান থেকে আয়কৃত অর্থে দিন গুজরান হত তার। মৃত্যুঞ্জয় ছিল উদার প্রকৃতির, এতিম, ব্রাহ্মণ,উঁচুজাতের,নির্ভীক,দৃঢ়চেতা,ধৈর্যশীল ও প্রণয়নিষ্ঠ।  গ্রামের ভিতরে মৃত্যুঞ্জয়ের নামে হরেক রকম দুর্নাম শোনা গেলেও, সে ছিল দিলদরিয়া। সে দোকান থেকে এটা ওটা কিনে খাওয়াত সবাইকে। দরিদ্রকে সাহায্য করত সে। কিন্তু, তার থেকে সাহায্য পাবার কথা কেউ স্বীকার করত না, গ্রামের মাঝে মৃত্যুঞ্জয়ের এমন ছিল সুনাম।  একসময় মৃত্যুঞ্জয় রোগে শয্যাশায়ী হয়। সে সময় সাপুড়ে কন্যা বিলাসী তাকে সেবা করে সুস্থ করে থাকে। মৃত্যুপথযাত্রী মৃত্যুঞ্জয়কে যমের দুয়ার থেকে ফিরিয়ে আনে সে। একসময় তারা বিবাহবন্ধনে আবদ্ধ হয়।  এতদিন মৃত্যুঞ্জয়ের সেবায় এগিয়ে না আসলেও কায়স্থ সন্তান মৃত্যুঞ্জয়ের সাথে সাপুড়ের মেয়ে বিলাসীর বিবাহের দরুন সৃষ্টি হওয়া সামাজিক অনাচার-এর বিরুদ্ধে এগিয়ে আসে তার খুড়ো। অন্নপাপী মৃত্যুঞ্জয়ের বাসায় ঢুকে তার স্ত্রী বিলাসীর উপর অকথ্য নির্যাতন চালায় সে ও তার সাঙ্গপাঙ্গ। ন্যাড়া রোগাক্রান্ত দুর্বল মৃত্যুঞ্জয়ের তা প্রতিরোধের কোন ক্ষমতা ছিল না। এরপর তারা ঐ বাড়ি ছেড়ে মালপাড়ায় গিয়ে বসতি স্থাপন করে।  এর বহুদিন পর ন্যাড়ার সাথে দেখা হয় মৃত্যুঞ্জয় ও বিলাসীর। মৃত্যুঞ্জয়কে দেখে অবাক হয় ন্যাড়া। সাত পুরুষের কায়স্থ যে সাপুড়েতে রূপান্তর হয়ে গিয়েছে! এরপর, বিলাসী ও মৃত্যুঞ্জয়ের সাথে থাকা শুরু করে সে। তাদের সাথে থেকে মন্ত্রসিদ্ধ হয় ন্যাড়া।  সাপ ধরার বায়না আসলেই তা হরেক রকম অজুহাত দিয়ে দূরে সরানোর চেষ্টা করত বিলাসী। কিন্তু, মৃত্যুঞ্জয় টাকার লোভ সামলাতে পারত না। এমনই একদিনে, এক গোয়ালার বাড়িতে এক খরিশ গোখরোর কামড়ে মৃত্যু ঘটে তার। তাবিজ-মন্ত্র কোনটাই তার 'মৃত্যুঞ্জয়' নামটির সার্থকতা বজায় রাখতে পারে নি। তার মৃত্যুর পর বিলাসীর বিষ খেয়ে আত্নহত্যা করে। আর ন্যাড়ার সাপুড়ে জীবনের ইতি ঘটে।  তথ্যসূত্র  বিষয়শ্রেণী:ভারতীয় ছোটগল্প বিষয়শ্রেণী:শরৎচন্দ্র চট্টোপাধ্যায়
আজরা জাফরি () ২০০৮ সালের ডিসেম্বর মাসে আফগানিস্তানের প্রথম মহিলা মেয়র হিসেবে নিযুক্ত হন। প্রেসিডেন্ট হামিদ কারজাই তাকে নিযুক্ত করেন। তাকে দায়াকুন্দী প্রদেশের নিলি শহরের মেয়র করা হয়। জাফরি একজন লেখক এবং এখন পর্যন্ত তিনি দুইটি বই প্রকাশ করেছেন। তিনি হাজারা জাতিগোষ্ঠীর অন্তর্গত।   ব্যক্তিগত জীবন  আজরা জাফরি ইরানে শরণার্থী হিসেবে বসবাস করার সময় সেখান থেকে উচ্চ মাধ্যমিক পাশ করেন। এরপর কাবুলের ধাত্রী বিদ্যালয়ে তার শিক্ষা অব্যাহত থাকে। ২০০১ সালের শেষের দিকে তালেবান সরকারের পতন ও পশ্চিমা সমর্থিত কারজাই প্রশাসন প্রতিষ্ঠার পর তিনি আফগানিস্থানে ফিরে আসেন। ২০০৫ সালে তিনি একটি কন্যা সন্তানের মা হন।   পেশা  ১৯৯৮ সালে আফগান সামাজিক ও সাংস্কৃতিক বিষয়ক পত্রিকা ফারহাং এর প্রধান সম্পাদক ছিলেন আজরা জাফরি। এরপর তিনি ইরানে আফগান উদ্বাস্তুদের জন্য একটি প্রাথমিক বিদ্যালয় প্রতিষ্ঠা করেন। তখন তিনি শরনার্থীদের মধ্যে সংস্কৃতি বিষয়ে কাজ করতেন। ২০০১ সালে তিনি কাবুলের লয়া জিরগার সাথে যুক্ত হন। এরপর ডিসেম্বর, ২০০৮ সালে তিনি আফগানিস্তানে প্রথম ও একমাত্র মহিলা মেয়র হিসাবে নিযুক্ত হন। তাকে নিলি শহরের মেয়র হিসেবে নিযুক্ত করা হয়।   প্রকাশনা  আজরা জাফরি একজন লেখক। তিনি দুটি বই লিখেছেন। তার প্রথম বই প্রকাশিত হয় ২০০৩ সালে। বইটি ছিলো আফগানিস্তানের রাজনীতি বিষয়ক। তার দ্বিতীয় বইয়ের নাম আই অ্যাম আ ওয়ার্কিং উইম্যান। বইটি শ্রম আইন এবং শ্রম বাজারে আফগান নারীর অধিকার নিয়ে লেখা। বইটি প্রকাশিত হয় ২০০৮ সালে।   পুরস্কার  আজরা জাফরিকে তার জাতীয় কর্মকাণ্ড ও সামাজিক উন্নয়নের জন্য মিটো স্মৃতি পুরস্কার প্রদান করা হয়।   তথ্যসূত্র    বহিঃসংযোগ    আফগানিস্তানে প্রথম মহিলা মেয়র জামায়েহ  প্রথম মহিলা মেয়র নিযুক্ত হয়েছেন আফগানিস্তানে বিবিসি ফার্সি  প্রথম মহিলা মেয়র সঙ্গে সাক্ষাৎকার  বিশ্বের আট নারী   বিষয়শ্রেণী:১৯৭৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর আফগান রাজনীতিবিদ বিষয়শ্রেণী:২১শ শতাব্দীর আফগান লেখিকা বিষয়শ্রেণী:২১শ শতাব্দীর আফগান লেখক বিষয়শ্রেণী:হাজারা নারী রাজনীতিবিদ বিষয়শ্রেণী:২১শ শতাব্দীর আফগান নারী রাজনীতিবিদ বিষয়শ্রেণী:মার্কিন যুক্তরাষ্ট্রে আফগান প্রবাসী
ইউকে ব্ল্যাক প্রাইড (ইউকেবিপি ) হল লন্ডনের একটি কৃষ্ণাঙ্গ সমকামী প্রাইড অনুষ্ঠান যেটি ২০০৫ সাল থেকে অনুষ্ঠিত হয়ে আসছে। এটি ইউরোপের বৃহত্তম আফ্রিকীয়, এশীয়, মধ্যপ্রাচ্য, লাতিন মার্কিন এবং ক্যারিবীয় ঐতিহ্যবাহী লেসবিয়ান, গে, উভকামী, ট্রান্সজেন্ডার এবং কুইয়ার (এলজিবিটিকিউ) মানুষের উৎসব, যা প্রতি বছর প্রায় ৮,০০০ মানুষকে আকর্ষণ করে।  ইভেন্টের সহ-প্রতিষ্ঠাতা হলেন ফিলিস আকুয়া ওপোকু-গিমাহ, যিনি লেডি ফিল নামেও পরিচিত। তিনি এর নির্বাহী পরিচালক।   ইতিহাস  ২০০৫ সালে অনলাইন সামাজিক মাধ্যমের ব্ল্যাক লেসবিয়ানস ইন দ্য ইউকে (বিএলইউকে) এর সদস্যদের সাউথ এণ্ড-অন-সি-তে একটি দিনের ভ্রমণ হিসেবে ইউকে ব্ল্যাক প্রাইড উৎসব শুরু হয়েছিল।  ২০১৮ সালের ৮ জুলাই তারিখে, রবিবারে, ভক্সহল প্লেজার গার্ডেনে ইউকে ব্ল্যাক প্রাইডে প্রায় ৭,৫০০ জন অংশগ্রহণ করেছিলেন।  ইউরোপের বৃহত্তম এলজিবিটি অধিকার দাতব্য সংস্থা স্টোনওয়াল, ২০১৮ সালে প্রাইড ইন লন্ডন উৎসব থেকে তাদের সমর্থন প্রত্যাহার করে নেয়, তাদের উদ্বেগের কারণ ছিল অনুষ্ঠানের "বৈচিত্র্যের অভাব"। এর পরিবর্তে, এই দাতব্য সংস্থাটি ইউকে ব্ল্যাক প্রাইডের সাথে অংশীদারিত্ব শুরু করে। তারা ২০১৯ সালে একটি যৌথ কর্মসূচীতে সম্মত হয়। সেগুলির মধ্যে একটি ছিল ইউকে ব্ল্যাক প্রাইড এবং বিএএমই সম্প্রদায় গোষ্ঠীগুলির সাথে কাজ করার জন্য স্টোনওয়াল কর্তৃক একজন পূর্ণ-সময়ের কর্মী নিয়োগ।  ২০১৯ সালের জুলাই মাসে ব্রিটিশ ভোগ পত্রিকা ইউকে ব্ল্যাক প্রাইডের সহ-প্রতিষ্ঠাতা লেডি ফিল ওপোকু-গিমাহর সাথে একটি সাক্ষাৎকার প্রকাশ করে যার শিরোনাম ছিল "প্রাইড ইজ নট জাস্ট এ সেলিব্রেশন, ইট'স অ্যাবাউট চেঞ্জ", সেখানে তিনি যুক্তরাজ্যে একটি কৃষ্ণাঙ্গ এলজিবিটি প্রাইড ইভেন্টের প্রয়োজনীয়তা নিয়ে আলোচনা করেন।   আরও দেখুন    লন্ডনে গর্ব  কালো সমকামী গর্ব]  কৃষ্ণাঙ্গ লেসবিয়ান এবং সমকামী কেন্দ্র   তথ্যসূত্র    বহিঃসংযোগ      বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:দেশ অনুযায়ী ২০০৫-এ প্রতিষ্ঠিত
১৯৭২ সালে পশ্চিম জার্মানির মিউনিখে গ্রীষ্মকালীন অলিম্পিকের সময় মিউনিখ গণহত্যা একটি সন্ত্রাসী হামলা ছিল, যা ফিলিস্তিনি জঙ্গি সংগঠন ব্ল্যাক সেপ্টেম্বরের আট সদস্য দ্বারা পরিচালিত হয়েছিল । জঙ্গিরা অলিম্পিক গ্রামে অনুপ্রবেশ করে, ইসরায়েলি অলিম্পিক দলের দুই সদস্যকে হত্যা করে এবং আরও নয়জন ইসরায়েলি দলের সদস্যকে জিম্মি করে। পরে একটি ব্যর্থ উদ্ধার প্রচেষ্টার সময় জঙ্গিরা এই জিম্মিদের হত্যা করে।  তথ্যসূত্র  বিষয়শ্রেণী:মিউনিখ গণহত্যা বিষয়শ্রেণী:রাজনীতি ও ক্রীড়া
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  মাসুম-আল-হাসান (আলাপ) ০৪:০১, ১৩ আগস্ট ২০২৪ (ইউটিসি) বন্যপ্রাণী সংরক্ষণ   – (অপসারণের প্রস্তাবনা দেখুনলগ দেখুন) () উচ্চ মাধ্যমিক জীববিজ্ঞান বই থেকে কপি করা হয়ে থাকতে পারে — কুউ পুলক  🗩  ০৬:৩৬, ১৩ জুলাই ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
হল জাপানের ইতিহাসের লৌহ যুগ পর্যায়। সাধারণত এই যুগের সময়সীমা ধরা হয় ৩০০ খ্রিঃ পূঃ থেকে ৩০০ খ্রিষ্টাব্দ। যুগটির নামকরণ করা হয়েছে টোকিওর একটি অঞ্চলের নামানুসারে, যেখান থেকে প্রত্নতাত্ত্বিকরা সমসাময়িক বসতির চিহ্ন এবং শিল্পকর্মের নমুনা প্রথম আবিষ্কার করেন। য়ায়োই যুগের মূল বৈশিষ্ট্যের মধ্যে পড়ে মৃৎশিল্পে নতুন রীতির প্রচলন এবং ধানক্ষেতে ব্যাপক কৃষিকাজের সূচনা। একটি শ্রেণীবিভক্ত সমাজ-ব্যবস্থাও এই সময়ে প্রবর্তিত হয়েছিল। এই সময়ে জাপানে ব্রোঞ্জ এবং লোহার ব্যবহার সংক্রান্ত ধাতুবিদ্যার বিভিন্ন নিয়ম-কানুনও পরিচিতি লাভ করে।  জোমোন যুগের (১৩,০০০ থেকে ৪০০ খ্রিঃ পূঃ) পর য়ায়োই যুগের আগমন ঘটেছিল। দক্ষিণ কিউশু থেকে উত্তর হনশু পর্যন্ত বিস্তৃত অঞ্চলে এই সংস্কৃতির সমৃদ্ধি দেখা যায়। প্রত্নতাত্ত্বিক প্রমাণের উপর নির্ভর করে অনুমান করা হয় এই যুগে মূল এশীয় ভূখণ্ড থেকে কৃষকরা প্রচুর সংখ্যায় জাপানে প্রবেশ করে এবং পূর্ববর্তী শিকারী-জোগাড়ে সংস্কৃতিকে আত্মসাৎ অথবা উৎপাটিত করে।   য়ায়োই সংস্কৃতির বৈশিষ্ট্য  য়ায়োই মৃৎশিল্পে কারুকার্য ছিল সামান্য এবং তা নির্মিত হত কুমোরের চাকার উপর, যদিও জোমোন মৃৎশিল্প ছিল হস্তনির্মিত। য়ায়োই কারুশিল্পীরা ব্রোঞ্জের আনুষ্ঠানিক ঘণ্টা (দোওতাকু), আয়না এবং অস্ত্র তৈরি করতেন। প্রথম শতাব্দী নাগাদ য়ায়োই কৃষকরা লোহার কৃষি-সরঞ্জাম ও অস্ত্র ব্যবহার শুরু করেন।   তথ্যসূত্র    বহিঃসংযোগ    য়ায়োই সংস্কৃতি, এশীয় কলা বিভাগ, দ্য মেট্রোপলিটান মিউজিয়াম অফ আর্ট  জাপানের ইতিহাস অনলাইনে (নির্মীয়মান)  য়ায়োই যুগ   য়ায়োই এবং জোমোনের উপর রিচার্ড হুকারের রচিত একটি নিবন্ধ  জাপান টাইম্‌স সংবাদপত্রের একটি নিবন্ধ  বিষয়শ্রেণী:জাপানের ইতিহাস বিষয়শ্রেণী:জাপানের প্রত্নতত্ত্ব বিষয়শ্রেণী:প্রাচীন জনগোষ্ঠী বিষয়শ্রেণী:পূর্ব এশিয়ার প্রত্নতাত্ত্বিক সংস্কৃতি
.ডিকে ডেনমার্কের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ডিকে হোস্টমাস্টার এটি নিয়ন্ত্রণ করে থাকে। যে কোন নতুন ডোমেইন নামের জন্য অনুমোদিত নিবন্ধনকারীর কাছে আবেদন করতে হয়। ডোমেইন নামে æ, ø, å, ö, ä, ü, ও é অক্ষরগুলোও অনুমোদিত।   বহিঃসংযোগ   IANA .dk whois information   DK Hostmaster A/S  List of .dk approved registrators  History of DENet   পদটীকা   বিষয়শ্রেণী:কান্ট্রি কোড টপ-লেভেল ডোমেইন বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল বিষয়শ্রেণী:ডেনমার্কের গণমাধ্যম
ইতিহাস   ঘটনাবলী    ১৯৪২ইং - স্যর ষ্ট্র্যাফোর্ড ক্রিপসের নেতৃত্বে ভারতে ক্রিপস মিশনের উপস্থিতি।   ১৯৪৫ ইং- আরব লীগ গঠিত হয়।   জন্ম   ১৮৬৮ইং - রবার্ট মিলিকান, মার্কিন পদার্থবিজ্ঞানী।  ১৮৮৩ইং - যোগেন্দ্রনাথ গুপ্ত, বাঙালি সাহিত্যিক এবং গবেষক।  ১৮৯৩ইং - মাস্টারদা সূর্য সেন, ব্রিটিশ বিরোধী বাঙালি বিপ্লবী।  ১৯৩১ইং - উইলিয়াম শ্যাটনার, কানাডীয় বংশোদ্ভূত মার্কিন অভিনেতা।  ১৯৩১ইং - বার্টন রিখটার, নোবেল বিজয়ী মার্কিন পদার্থবিজ্ঞানী।  ১৯৭৬ইং - রিজ উইদারস্পুন, মার্কিন অভিনেত্রী ও চলচ্চিত্র পরিচালক।   মৃত্যু   ১৮৩২ইং - ইয়োহান ভল্‌ফগাং ফন গোটে, জার্মান লেখক ও কবি।  ১৯৭৭ইং - কমিউনিস্ট নেতা এ কে গোপালনের মৃত্যু।   ছুটি ও অন্যান্য   বিশ্ব পানি দিবস   বহিঃসংযোগ   বিষয়শ্রেণী:বাংলা পঞ্জিকার দিন বিষয়শ্রেণী:চৈত্র
ভারত রাম বা লালা ভরত রাম (১৫ অক্টোবর ১৯১৪ - ১১ জুলাই ২০০৭) একজন ভারতীয় শিল্পপতি ছিলেন, তিনি ব্রিটিশ ভারতের দিল্লিতে জন্মগ্রহণ করেন।   জীবনী  দিল্লিতে জন্মগ্রহণকারী রাম ছিলেন লালা শ্রী রামের পুত্র, যিনি দিল্লি ক্লথ অ্যান্ড জেনারেল মিলস প্রতিষ্ঠা করেছিলেন। রাম মডার্ন স্কুল নিউ দিল্লিতে প্রাথমিক শিক্ষা শেষ করেন। তিনি দিল্লির সেন্ট স্টিফেন কলেজ থেকে গণিতে স্নাতক ডিগ্রি লাভ করেন। ১৯৩৫ সালে স্নাতক হওয়ার পর, তিনি একজন শিক্ষানবিশ হিসাবে দিল্লি ক্লথ অ্যান্ড জেনারেল মিলসে যোগ দেন এবং ১৯৫৮ সালে চেয়ারম্যান ও ব্যবস্থাপনা পরিচালক পদে উন্নীত হন।  রাম ১৯৭০ সালে শ্রীরাম ফাইবার্স (এসআরএফ লিমিটেড) এবং পরে শ্রী রাম ফার্টিলাইজার্স প্রতিষ্ঠা করেন। তিনি বিভিন্ন সরকারি কমিটিতে দায়িত্ব পালন করেন এবং দুটি বই লিখেছেন: গ্লিম্পসেস অফ ইন্ডাস্ট্রিয়াল ইন্ডিয়া এবং ফ্রম ইস্তাম্বুল টু ভিয়েনা। তিনি ইন্ডিয়ান এয়ারলাইন্সের চেয়ারম্যানও হন। ১৯৭২ সালে পদ্মভূষণ পুরস্কার পান।  রাম একজন উত্সাহী গলফার ছিলেন এবং ভারতীয় গল্ফ ইউনিয়ন প্রতিষ্ঠায় সাহায্য করেছিলেন।  রাম জুলাই ২০০৭ তারিখে নয়াদিল্লির একটি হাসপাতালে মারা যান।   তথ্যসূত্র    বহিঃসংযোগ    [www.ficci.com/press/310/BHARAT.doc ভারত রাম, মুক্ত উদ্যোগের একজন প্রবল ভোটারী: FICCI সভাপতি]  বিষয়শ্রেণী:দিল্লির ব্যবসায়ী বিষয়শ্রেণী:সেন্ট স্টিফেনস কলেজ, দিল্লির প্রাক্তন শিক্ষার্থী বিষয়শ্রেণী:২০০৭-এ মৃত্যু বিষয়শ্রেণী:১৯১৪-এ জন্ম বিষয়শ্রেণী:দিল্লির ব্যক্তি বিষয়শ্রেণী:বাণিজ্য ও শিল্পে পদ্মভূষণ প্রাপক বিষয়শ্রেণী:বস্ত্র শিল্পে ভারতীয় ব্যবসায়ী
ইভা লি কওক (জন্ম ) একজন মালয়েশিয়ায় জন্মগ্রহণকারী কানাডীয় ব্যবসায়িক নির্বাহী এবং বিনিয়োগকারী। তিনি বর্তমানে ভ্যাঙ্কুভার, ব্রিটিশ কলাম্বিয়া, কানাডায় অবস্থান করছেন। তিনি তার প্রথম জীবন পেনাংয়ে কাটিয়েছেন, যেখানে তিনি সেন্ট জর্জ গার্লস স্কুলে পড়াশোনা করেছেন।Khoo Salma Nasution, Alison Hayes & Sehra Yeap Zimbulis: Giving Our Best: The Story of St George's Girls' School, Penang, 1885-2010, Areca Books, 2010, p. 189.  তিনি ১৯৯২ সাল থেকে আমারা ইন্টারন্যাশনাল ইনভেস্টমেন্ট কর্পোরেশনের চেয়ারপারসন এবং সিইও হিসেবে দায়িত্ব পালন করছেন। তিনি এর আগে মেলকর্প মার্কেন্টাইল ইনকর্পোরেটেডের সভাপতি ও ব্যবস্থাপনা পরিচালক, কানাডার এশিয়া প্যাসিফিক ফাউন্ডেশনের ভাইস-প্রেসিডেন্ট এবং সাসকাচোয়ান ইনস্টিটিউট অফ অ্যাপ্লাইড সায়েন্স অ্যান্ড টেকনোলজির প্রেসিডেন্ট ও সিইও সহ বিভিন্ন ভূমিকা পালন করেছেন। ১৯৬৮ থেকে ১৯৮৮ সাল পর্যন্ত, কোক সাসকাচোয়ান বিশ্ববিদ্যালয়ে ক্রমান্বয়ে সিনিয়র পদে পড়ান, ১৯৮৬ সালে কলেজ অফ হোম ইকোনমিক্সের ডিন হন।   ব্যক্তিগত  কওক স্থপতি এবং নগর পরিকল্পনাবিদ, স্ট্যানলি কওককে বিয়ে করেছেন। তিনি কনকর্ড প্যাসিফিক ডেভেলপমেন্টের প্রাক্তন ডেপুটি চেয়ারম্যান এবং বর্তমানে বেসরকারী বিনিয়োগ সংস্থা আমরা ইন্টারন্যাশনালের সভাপতি।   তথ্যসূত্র   বিষয়শ্রেণী:কানাডার নাগরিকীকৃত নাগরিক বিষয়শ্রেণী:জীবিত ব্যক্তি বিষয়শ্রেণী:ব্যবসায় কানাডীয় নারী বিষয়শ্রেণী:কানাডীয় বিনিয়োগকারী বিষয়শ্রেণী:কিংস কলেজ লন্ডনের প্রাক্তন শিক্ষার্থী বিষয়শ্রেণী:১৯৪০-এর দশকে জন্ম বিষয়শ্রেণী:কানাডীয় নারী প্রধান নির্বাহী বিষয়শ্রেণী:নারী কর্পোরেট পরিচালক বিষয়শ্রেণী:নারী বিনিয়োগকারী বিষয়শ্রেণী:ইউনিভার্সিটি অফ ব্রিটিশ কলাম্বিয়ার ব্যক্তি বিষয়শ্রেণী:ব্যবসায় মালয়েশীয় নারী বিষয়শ্রেণী:মালয়েশীয় বিনিয়োগকারী বিষয়শ্রেণী:কানাডায় মালয়েশীয় অভিবাসী বিষয়শ্রেণী:মালয়েশীয় প্রধান নির্বাহী বিষয়শ্রেণী:কোকা-কোলা ব্যক্তি বিষয়শ্রেণী:ভ্যানকুভারের ব্যবসায়ী বিষয়শ্রেণী:এয়ার কানাডা ব্যক্তি
রায়গঞ্জ পলিটেকনিক হল ১৯৯৬ সালে প্রতিষ্ঠিত , পশ্চিমবঙ্গের উত্তর দিনাজপুর জেলার রায়গঞ্জের একটি সরকারি পলিটেকনিক কলেজ। এই পলিটেকনিক পশ্চিমবঙ্গের টেকনিক্যাল শিক্ষা কাউন্সিলের সাথে যুক্ত, এবং এআইসিটিই (AICTE) নিউ দিল্লি দ্বারা স্বীকৃত। এই পলিটেকনিক কলেজটি অটোমোবাইল, মেকানিক্যাল এবং সিভিল ইঞ্জিনিয়ারিং ডিপ্লোমা কোর্স প্রদান করে।  তথ্যসূত্র  বিষয়শ্রেণী:পশ্চিমবঙ্গের পলিটেকনিক কলেজ বিষয়শ্রেণী:১৯৮৬-এ পশ্চিমবঙ্গে প্রতিষ্ঠিত বিষয়শ্রেণী:ভারতের কারিগরি বিশ্ববিদ্যালয় ও কলেজ বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান
কেরলে ১টি প্রধান বন্দর, ৩টি মধ্যবর্তী বন্দর এবং ১৪টি ছোট বন্দর রয়েছে। এই রাজ্যে মোট ৫৯০ কিমি উপকূল রেখা রয়েছে।  right|thumb|কোচি বন্দর হলো কেরলের প্রধান বন্দর এবং ভারতের প্রধান বন্দর গুলির মধ্যে অন্যতম right|thumb|কোলাম বন্দরের চিত্র  কোচি বন্দর হলো কেরলের প্রধান সমুদ্র বন্দর। এটি ভারতের প্রধান বন্দরগুলির অন্যতম। বন্দরটি কোচি শহরে অবস্থিত। এই বন্দেরই গড়ে উঠেছে দেশের একমাত্র ইন্টারন্যাশনাল কন্টেনার ট্রান্সশিপমেন্ট টার্মিনাল। এই রাজ্যে ভারত সরকারের জাহাজ মন্ত্রক একটি প্রধান বন্দর গড়ার কথা বলেছে। বন্দরটি ভিঝিনজামে গড়া হবে। এটি রাজ্যের রাজধানী ত্রিরুচিলাপল্লির কাছেই।   বন্দরসমূহের তালিকা    ক্রম  বন্দর জেলা  বন্দরের প্রকার Remarks ১  ভিঝিনজাম বন্দর ত্রিভান্দ্রম   প্রধান (নির্মীয়মান) ২ ত্রিবানডুম  ত্রিবানডুম  ছোট বন্দর      ৩ কোল্লাম বন্দর  কোল্লাম জেলা  ছোট বন্দর  4 নেডাকারা বন্দর কোল্লাম জেলা  মধ্যবর্তী   ৫ আলেপ্পি বন্দর  আলাপ্পুঝা   মধ্যবর্তী    ৬ কায়ামকুলাম বন্দর আলাপ্পুঝা  ছোট বন্দর   ৭ মানাক্কোডাম বন্দর অল্লেপ্পে ছোট বন্দর   ৮ কোচি বন্দর  এর্নাকুলাম  প্রধান বন্দর  ৯ মুনাম্বাম/কোদুঙ্গাল্লুর  থ্রিস্সুর ছোট বন্দর     ১০ পোন্নানি বন্দর  মালাপ্পুরাম ছোট বন্দর   ১১ বেপোরে বন্দর  কোঝিকোট  ছোট বন্দর    ১২ কালিকট বন্দর   কাঝিকোট  মধ্যবর্তী    ১৩ থ্যালাসেরি  কান্নুর  ছোট বন্দর     ১৪ কান্নুর বনওদর  কান্নুর ছোট বন্দর   15 Azhikkal  কান্নুর   ছোট বন্দর    ১৬ ডাসারগোড বন্দর   ডাসারগোড  ছোট বন্দর    ১৭ মানজেসয়ারাম বন্দর ডাসারগোড  ছোট বন্দর     ১৮ নেলসয়ারাম বন্দর  ডাসারগোড  ছোট বন্দর       আরও দেখুন   কোট্টায়াম বন্দর  প্যারিস বন্দর   তথ্যসূত্র    বহিঃসংযোগ  Kerala ports   বিষয়শ্রেণী:কেরলের বন্দর ও পোতাশ্রয়